polyglot-tagger/wikipedia-language-snippets-filtered huggingface dataset:
اسی لیے دوسری مخلوقات کے برعکس تجھے ہوش گوش رکھنے والا بنایا گیا ہے اور تیرے سامنے شکر اور کفر کے دونوں راستے کھول کر رکھ دی گئے تاکہ یہاں کام کرنے کا جو وقت تجھے دیا گیا ہے اس میں تو دکھا دے کہ اس امتحان سے شاکر بن کر نکلا ہے یا کافر بندہ بن کر۔
اس سورت کا موضوع انسان کو دنیا میں اس کی حقیقی حیثیت سے آگاہ کرنا اور یہ بتانا ہے کہ اگر وہ اپنی اس حیثیت کو ٹھیک ٹھیک سمجھ کر شکر کا رویہ اختیار کرے تو اس کا انجام کیا ہوگا اور کفر کی راہ چلے تو کس انجام سے وہ دوچار ہوگا۔
قرآن کی بڑی سورتوں میں تو یہ مضمون بڑی تفصیل کے ساتھ بیان کیا گیا ہے، لیکن ابتدائی مکی دور کی سورتوں کا یہ خاص اندازِ بیان ہے کہ جو باتیں بعد کے دور میں مفصل ارشاد ہوئی ہیں، وہی اس دور میں بڑے مختصر مگر انتہائی موثر طریقے سے ذہن نشین کرائی گئی ہیں اور ایسے چھوٹے چھوٹے خوبصورت فقرے استعمال کیے گئے ہیں جو سننے والوں کی زبان پر خود بخود چڑھ جائیں۔
جہاں تک اس سورت کے مضامین اور اندازِ بیاں کا تعلق ہے، وہ مدنی سورتوں کے مضامین اور اندازِ بیاں سے بہت مختلف ہے، بلکہ اس پر غور کرنے سے تو صاف محسوس ہوتا ہے کہ یہ نہ صرف مکی ہے بلکہ مکہ معظمہ کے بھی اس دور میں نازل ہوئی ہے جو سورۂ مدثر کی ابتدائی سات آیات کے بعد شروع ہوا تھا۔
رہیں آیات 8 تا 10 تو وہ پوری سورت کے سلسلۂ بیان میں اس طرح پیوست ہیں کہ سیاق و سباق کے ساتھ کوئی ان کو پڑھے تو ہرگز یہ محسوس نہیں کر سکتا کہ ان سے پہلے اور بعد کا مضمون تو 15 – 16 سال پہلے نازل ہوا تھا اور اس کے کئی سال بعد نازل ہونے والی یہ تین آیتیں یہاں لا کر ثبت کر دی گئیں۔
علامہ زمخشری، امام رازی، قاضی بیضاوی، علامہ نظام الدین نیسا بوری، حافظ ابن کثیر اور دوسرے بہت سے مفسرین نے اسے مکی ہی لکھا ہے اور علامہ آلوسی کہتے ہیں کہ یہی جمہور کا قول ہے لیکن بعض دوسرے مفسرین نے پوری سورت کو مدنی کہا ہے اور بعض کا قول یہ ہے کہ یہ سورت ہے تو مکی مگر آیات 8 تا 10 مدینے میں نازل ہوئی ہیں۔
طالب علمی کے زمانے میں بھی ان کی صلاحیتوں کا اعتراف کیا جاتا رہا، انہیں 1952ء میں گورنمنٹ کالج لاہور کے ’’اکیڈمک رول آف آنر‘‘ سے نوازا گیا۔
شہزاد احمد کی نثر کی کتابوں میں ”مذہب، تہذیب اور موت“. ”ذہن انسانی کا حیاتیاتی پس منظر“. ”سائنسی انقلاب“ اور ”دوسرا رخ “ وغیرہ شامل ہیں۔
تخلیقی رویے، سائنس کے عظیم مضامین اور نفسیاتی طریقِ علاج میں مسلمانوں کا حصہ ان کی ترجمہ شدہ کم از کم دس کتابیں اب بھی زیرِ اشاعت ہیں۔
”جلتی بجھتی آنکھیں“. ”ادھ کھلا در یچہ.”خالی آسمان“ ”بکھر جانے کی رُت“، ”دیوار پر دستک“. ٹوٹا ہوا پُل“. ”کون اسے جاتا دیکھے“. پیشانی میں سورج“ اترے مری خاک پر ستارہ” اور مٹی جیسے لوگ“ بہت مشہور ہیں۔
شہزاد احمد نے پہلی سرکاری ملازمت تھل ڈویلپمنٹ اتھارٹی بہاولپور میں بطور پبلک ریلیشنز آفیسر اپنے فرائض ادا کیے بعد ازاں انہوں نے تھل ترقیاتی ادارے کی یہ اعلیٰ ملازمت ترک کی تو ایگل سائیکل بنانے والوں کی فرم میں ملازم ہو گئے۔
شہزاد احمد شعر و نقد شعر کے علاوہ نفسیات اور فلسفہ کے موضوعات پر انتہائی اہم مضامین سپرد قلم کر چکے ہیں اور متعدد اہم ترین سائنسی موضوعات پر معروف کتب کے تراجم بھی ان کے نام کے ساتھ یادگار ہو چکے ہیں۔
ڈاکٹروں نے بتایا کہ ان کی ”کلینیکل ڈیتھ“ ہو چکی ہے، لیکن بجلی کے جھٹکے لگانے سے ان کی حرکتِ قلب جاری ہوگئی اور کچھ عرصے کے بعد وہ ادویات پر انحصار کر کے معمول کی زندگی گزارنے لگے
یوں تو ہماری شاعری کا بنیادی موضوع محبت اور اس سے وابستہ احساسات و جذبات کا فنکارانہ اظہار رہا ہے مگر شہزاد احمد اردو کا پہلاغزل گو ہے جس نے غزل کے اس بنیادی موضوع کو تجربے کے علاوہ علم کی سطح پر بھی برتا ہے اور یوں وہ محبت کی نفسیات کا ماہر غزل گو تسلیم کیا گیا ہے۔
شہزاد احمد نے 16 اپریل 1932ء کو مشرقی پنجاب کے مشہور تجارتی اور ادبی شہر امرتسر کے ایک ممتاز خاندان کے فرد ڈاکٹرحافظ بشیر کے گھرانے میں جنم لیا،
بھارت کے وسطی اور مشرقی علاقوں کے دیہی علاقوں میں پوری قوت اور شدت سے اپنی جارحانہ سرگرمیوں میں مصروف نیکسلائٹ موومنٹ کے جنگ جو خود کو پسے ہوئے طبقے کا نجات دہندہ قرار دیتے ہیں۔
انہیں اپنی جدوجہد کے ابتدائی سفر کے لیے منتخب کیے گئے مغربی بنگال کے علاقے ’’نکسل ہاڑی ‘‘ کی مناسبت سے ’’نیکسل‘‘ یا ’’نیکسلائٹ‘‘ کہا جاتا ہے۔
واضح رہے کہ پچیس مئی 1967 کو شروع ہونے والی اس باغیانہ تحریک کے اولین راہنما 1918 میں مغربی بنگال میں جنم لینے والے ’’چارو ماجو مدادر‘‘ اور ’’کانو سینیال‘‘ تھے، چین کے عظیم لیڈر ماؤزے تنگ کے نظریے اور فلسفے سے انتہائی متاثر تھے۔
ایک اندازے کے مطابق اس وقت بھارت کے 640 ضلعوں میں سے 160 میں کسی نہ کسی شکل میں نکسلائٹ تحریک کے باغیوں کا اثر رسوخ ہے، جب کہ ملک کے کل جنگلات کے پانچویں حصے پر بھی یہ چھاپہ مار چھائے ہوئے ہیں۔
اگرچہ کئی ایسے گروپ ہیں جن کا دعوی ہے کہ وہ اصل نیکسلائیٹ گروپ سے تعلق رکھتے ہیں لیکن کمیونسٹ پارٹی آف انڈیا ایک ایسی سیاسی جماعت ہے جو نیکسلائٹ موومنٹ کے منشور کو سیاسی طور پر پروان چڑھانے کے لیے انتخابات میں حصہ لیتی ہے۔
فونیقی ترقی یافتہ تہذیب و تمدن کے حامل تھے وہ کانسی اور لوہے کو اپنی صنعتوں میں استعمال کیا کرتے تھے اور فوجی سازوسامان بنانے میں بڑی مہارت رکھتے تھے۔
فونیقیوں کا سب سے بڑا کارنامہ حروفِ تہجی کو آسان فہم میں منتقل کرنا اور دور دراز کے علاقوں میں پہچانا ہے، انہوں نے پروٹوسیمیٹک حروف کو مزید سہل بنایا تاکہ لکھنے میں زیادہ وقت صَرف نہ ہو اور کاروباری ضرورت کے تحت پپائرس کی شاخوں کے کاغذ مصر سے درآمد کیے تاکہ مٹی کی تختیوں پر نقش کرنے میں جو وقت ضائع ہوتا ہے نا ہو اور بحری سفر کے دوران نمی سے جو مٹی کی تختیوں کو نقصان پہنچتا ہے اُس سے بھی بچا جاسکے۔
فونیقی قوم کا یہ رسم الخط مختلف اقوام میں پہنچ کر تبدیل ہوتا گیا لیکن پوُنک قوم میں یہ رسم الخط جوں کا توں رائج رہا اور فونیقی قوم کے زوال کے برسوں بعد 200 قبل مسیح تک رائج رہا۔
بحیرہ روم کے مشرقی ساحل، شمالی فلسطین، مغربی شام اور لبنان پر قبیلہ سام کی ایک شاخ جو یہاں آ کر آباد ہو گئی، جسے آج ہم فونیشیا یا فونیقی کے نام سے یاد کرتے ہیں۔
فونیقی قبیلوں نے جو سامی نژاد تھے اور سامی زبان میں گفتگو کیا کرتے تھے تین ہزار سال قبل مسیح میں سامی مہاجرین کے ساتھ بحیرہ روم کے مشرقی ساحلوں کو بسایا اور شام سمیت ساحلی علاقوں میں آباد ہوگئے۔
انہوں نے نہ صرف لبنان کے مغربی ساحل پر کئی تجارتی شہر جن میں صور، صیدا، بیروت، بابلوس، یوگاریت، جریکو اور یروشلم مشہور ہیں، تعمیر کیے بلکہ اسپین، اٹلی، تیونس، قبرص، مالٹا، شمالی افریقہ، مارسیلیز، الجیریا، لیبیا، ترکی، مراکش، انگلینڈ اور موریتانیہ میں بھی اپنی نو آبادیاں اورتجارتی کالونیاں قائم کیں جن کے آثار آج بھی موجود ہیں۔
عماد الدولہ دیلمی کے مقابلہ پر شکست کھانے کے بعد جب یاقوت باحالِ تباہ عسکر مکرم واپس آیا تو ابوعبداللہ نے اِس کے پاس اِس کی سلامتی پر مبارکباد کہلا بھیجی اور یہ مشورہ دیا کہ عسکر مکرم میں قیام کرے۔
امیر ابن یاقوت شریف النفس اور سادہ دل آدمی تھا، اِس فریب میں آگیا لیکن پھر ابوعبداللہ بریدی نے مدد سے ہاتھ روک لیا اور یاقوت دشواری میں مبتلاء ہو گیا، اِدھر فوج نے رقم کا مطالبہ کیا اور بعض مخالفین نے تنگ کرنا شروع کر دیا۔
اِس کے بعد ابوعبداللہ نے لکھ بھیجا کہ عسکر مکرم میں بھی قیام مناسب نہیں ہے، یہاں فوجوں کے تعاقب کا خطرہ ہے، اِس لے تستر کے قلعہ میں چلا جائے اور عامل تستر کو لکھ کر 50 ہزار دینار دِلوا دیے۔
ابن یاقوت کا وفاءدار خادم مونس ابوعبداللہ کی بدینتی کو سمجھ گیا، اُس نے یاقوت کو اِس کی فریب کاری کی اطلاع دی اور مشورہ دیا کہ آپ بغداد چلے چلیے، یہ فوراً ابوعبداللہ کو اہواز سے نکالنے کی کوشش کریں لیکن اِس کو ابوعبداللہ پر اتنا اعتماد تھا کہ مونس کے بیان کو غلط تصور کیا اور اِس کی کمزوری دیکھ کر جو لوگ اِس کے ساتھ باقی رہے تھے، وہ بھی اِس سے الگ ہو گئے۔
مظفر نے بھی مشورہ دیا کہ آپ بغداد چل کر حصولِ مقصد کی کوشش کیجئیے، اگر اِس میں کامیابی نہ ہوئی تو پھر موصل و دیارِ ربیعہ پر قبضہ کی کوشش کی جائے گی۔
اہواز میں ابوعبداللہ کی حیثیت محض یاقوت کے نائب کی سی تھی، اِس لیے اِسے خطرہ پیدا ہوا کہ اگر یاقوت کے قریب موجود رہا تو جو لوگ اِس کا ساتھ چھوڑ کر اِس سے پاس اہواز چلے آئے ہیں، ممکن ہے وہ کسی وقت پھر یاقوت سے مل جائیں۔
المتوکل علی اللہ کے قتل کے بعد خلافت عباسیہ زوال کی جانب گامزن ہوچکی تھی، روز بروز خودسر اُمراء اور حوصلہ مند اشخاص اپنی خود مختار حکومتیں قائم کرتے چلے گئے۔
اِن خود مختار حکومتوں کے سلاطین، بادشاہ خلافت عباسیہ کے خلیفہ سے توثیق کے بغیر کبھی حکمران تسلیم نہیں کیے جاتے تھے بلکہ وہ سندِ خلافت کے متقاضی ہوا کرتے تھے۔
شیراز پر قبضہ کے بعد عماد الدولہ دیلمی نے ابن مقلہ سے مفتوحہ علاقوں کی حکومت کی سند کی درخواست کی اور خلافت بغداد کی اطاعت کے ثبوت کے لیے ایک معمولی رقم سالانہ اداء کرنے کا وعدہ کیا۔
عماد الدولہ دیلمی کے پیش نظر ابھی اور مقاصد تھے اِس لیے اُس نے مرداویج سے اُلجھنا مناسب نہ سمجھا اور اِس کی اطاعت اور خطبہ میں اِس کا نام لینے کا وعدہ کرکے صلح کرلی۔
الراضی کے زمانہ میں یہ کشمکش عروج کو پہنچی، مرداویج کے قتل کے بعد عماد الدولہ دیلمی نے یاقوت کو شکست دے کر صلح کرنے پر مجبور کر دیا اور عراق اور خوزستان میں اِس کی قوت اِس قدر بڑھ گئی کہ الراضی نے اِس کو فارس، عراق اور خوزستان کے مفتوحہ علاقوں پر باقاعدہ مقرر کر دیا اور عماد الدولہ دیلمی کو شیراز کو مستقر بنایا۔
ہارون نے بغداد کی جانب پیش قدمی کا ارادہ کیا، تب اِس کے مقابلہ کے لیے محمد بن یاقوت جو نگران اعلیٰ تھا، بغداد کے تمام فوجیوں کو لے کر آگے بڑھا اور لڑائی چھڑ گئی، یہاں تک کہ خود ہارون بن غریب بھی نکل کر میدانِ جنگ میں آ پہنچا اور اِس فکر میں رہا کہ کسی طرح محمد بن یاقوت کو موقع پا کر گرفتار کرلے۔
اِتفاق سے ہارون کا گھوڑا اُسے لے کر گر گیا اور اُس وقت اُس کے ایک غلام نے اُس پر حملہ کرکے اُس کا سر تن سے جدا کر دیا اور محمد بن یاقوت کے سامنے لا کر رکھ دیا۔
اِس کے بعد ہارون کے سبھی ساتھی شکست کھا کر بھاگ گئے اور ابن یاقوت اِس حالت میں بغداد پہنچا کہ ہارون بن غریب کا سر نیزے پر اُٹھائے ہوئے تھا، جس کی وجہ سے تمام شہری بہت خوش ہوئے اور الراضی کی حکومت کے پہلے سال میں نمودار ہونے والے فتنہ کا قلع قمع ہو گیا۔
المقتدر باللہ کے دورِ حکومت میں بھی اُسے ایک بار خالد بن عباس کے سامنے پش کیا گیا تھا اور اُس پر یہ الزام تھا کہ تناسخ کا دعویٰ کرتا ہے مگر اُس نے انکار کرکے اپنی جان بچا لی تھی۔
اِس بنا پر فقہا نے اُس کے قتل کا فتویٰ دیا، البتہ کہا گیا کہ اگر اپنے دعویٰ سے توبہ کرلے تو قابل معافی ہے لیکن اُس نے توبہ کرنے سے انکار کر دیا۔
ابن مقلہ چند دنوں ٹھہر کر موصل کا انتظام درست کیا اور اِس کے بعد علی بن طباب اور ماکرد دیلمی کو موصل کی حفاظت کے لیے چھوڑا اور بغداد لوٹ گیا۔
ابن مقلہ کی واپسی کے بعد ناصر الدولہ ہمدانی نے اِن دونوں کو نکال باہر کیا اور الراضی سے عفوء تقصیر کرا کے دوبارہ موصل کی حکومت کی سند حاصل کرلی۔
ابن مقلہ نے دیکھا کہ ساری ہنگامہ آرائی محمد بن یاقوت اور اِس کے بھائی مظفر کی قید کی بنا پر ہے، اِس لیے مجبور ہوکر مظفر کو رہا کردینا پڑا۔
رہائی کے بعد مظفر نے حجریہ کو بلا کر ابن مقلہ کو گرفتار کر لیا اور بغدادی فوجوں نے ابن مقلہ کی جگہ دوسرے وزیر کے تقرر کا مطالبہ کیا۔
عید سدہ پارسیوں کی ایک عید تھی جو 10 بہمن کو منائی جاتی تھی، اِس میں فارسی لوگ بڑا جشن مناتے تھے، تمام کوہ و صحرا اور دشت و جبل میں آگ روشن کرتے تھے۔
یہ سن کر اور برافروختہ ہو گیا اور حکم دیا کہ گھوڑوں کی زینیں اِن کے سواروں کے پشت پر باندھ دی جائیں اور اِسی طریقہ سے اِن کو اصفہان میں داخل کیا جائے۔
عباسی فوج نے بروز ہفتہ یکم جمادی الاول 322ھ/ 19 اپریل 940ء کو القاھر باللہ کو خلافت سے معزول کر دیا اور اُس کی آنکھیں نکال دیں، تب ابو العباس محمد بن المقتدر باللہ کو بلوا کر اُس کے ہاتھوں پر خلافت کے لیے بیعت کی اور اُس کا لقب الراضی باللہ رکھا۔
الراضی کے انتخاب کے بعد القاھر باللہ کو بلوایا گیا اِس حالت میں کہ وہ بالکل نابینا تھا، آنکھیں نکالی ہوئی تھیں اور الراضی کے سامنے اُسے کھڑا کر دیا گیا۔
اِس کے بعد القاھر باللہ کے قید خانہ میں جتنے بھی قیدی تھے، اُن سب کو رہا کر دیا اور القاھر باللہ کے طبیب عیسیٰ کو بلوا کر 2 لاکھ دینار کا جرمانہ وصول کیا۔
فوجی افسران اور عام لوگوں کے گھروں میں چھاپے مارتے اور جہاں نبیذ نظر آتی، اُسے بہا دیتے، گانے والی عورتوں کو مارتے، آلاتِ موسیقی کو توڑ ڈالتے، مردوں کو عورتوں کے ساتھ چلنے سے روکتے۔
یہ صورت دیکھ کر الراضی نے نہایت سخت احکام جاری کیے کہ اگر حنابلہ اِن مذہبی سخت گیریوں سے باز نہ آئے تو اِن کو پوری سزاء دی جائے گی اور بے دریغ اِن کا استحصال کیا جائے۔
اُس کی تخت نشینی کے بعد جب القاھر باللہ پر دستبرداری کے لیے زور ڈالا گیا تو وہ رضا مند نہ ہوا، اِس انکار پر اُس کی آنکھوں پر سلائیاں پِھروا دی گئیں۔
اِس واقعہ کا سبب جو بھی ہو مگر اِس کی تصریح مؤرخ ابن مسکویہ کے بیان سے ہوتی ہے کہ یہ قابل نفرت فعل ترکوں کے ہی اشارہ پر عمل میں آیا۔
مختصر مدت حکومت میں اُس نے اُمور مملکت کو منظم اور بہتر کرنے کی کوششیں کیں مگر وزراء اور امرا کے ہاتھوں میں اختیارات ہونے کے باعث وہ اِس میں ناکام رہا۔
ابن یاقوت کا اقتدار اِس کو گوارا نہ ہوا اور اِس کا دشمن ہو گیا اور الراضی سے اِس کی خفیہ شکایات کرکے اِس کو ابن یاقوت سے برگزشتہ کر دیا۔
علامہ جلال الدین سیوطی کی تصریح کے مطابق الراضی کی ولادت ماہِ رمضان 296ھ/ جون 909ء میں ہوئی کیونکہ بوقتِ وفات اُس کی عمر 31 سال 6 ماہ قمری تھی، اِس حساب سے الراضی باللہ کی ولادت ماہِ رمضان 296ھ/ جون 909ء میں بغداد میں ہوئی۔
محمد بن المقتدر باللہ جعفر بن المعتضد باللہ احمد بن الموفق باللہ بن المتوکل علی اللہ بن المعتصم باللہ بن ہارون الرشید بن المہدی باللہ بن ابو جعفر منصور بن محمد ابن علی ابن عبداللہ بن عباس بن عبدالمطلب الہاشمی بغدادی۔
اپنے کیریئر کے ابتدائی دنوں میں سرفراز کی قابل ذکر کامیابی 2006ء میں آئی سی سی انڈر 19 ورلڈ کپ جیتنا تھا جب اس نے پاکستانی ٹیم کی قیادت کی اور فائنل میں بھارت کو کم اسکور والے مقابلے میں شکست دی۔
سرفراز کو پاکستان نے کامران اکمل کے کور کے طور پر بلایا تھا جنہیں نومبر 2007ء میں بھارت اور پاکستان کے درمیان ون ڈے سیریز میں انگلی میں چوٹ لگی تھی۔
پہلی بار بار ہارنے کی وجہ سے، اسے جنوبی افریقہ کے خلاف ایونٹ کے پاکستان کے پانچویں میچ کے لیے منتخب کیا گیا جہاں اس نے 49 گیندوں پر 49 رنز بنائے اور وکٹ کیپر کے طور پر 6 کیچ لے کر سب سے زیادہ آؤٹ ہونے کا ایک روزہ بین الاقوامی ریکارڈ برابر کر دیا اس کے علاوہ انہوں نے ورلڈ کپ کی ایک اننگز میں بطور وکٹ کیپر سب سے زیادہ آؤٹ کرنے کا ایڈم گلکرسٹ کا ریکارڈ برابر کیا انہیں مین آف دی میچ کے ایوارڈ سے نوازا گیا۔
سرفراز کو بھارت میں 2016ء کے آئی سی سی ورلڈ ٹوئنٹی 20 کے بعد پاکستان کا ٹی ٹوئنٹی انٹرنیشنل کپتان نامزد کیا گیا تھا، جب کہ اظہر علی کے مستعفی ہونے کے بعد انہیں 9 فروری 2017ء کو پاکستان کا ون ڈے کپتان نامزد کیا گیا تھا۔
انہوں نے مصباح الحق کی ریٹائرمنٹ کے بعد اپنی ٹیم کے لیے ٹیسٹ کپتانی کی ذمہ داری سنبھالی اور یوں وہ ایسا کرنے والے پاکستان کرکٹ ٹیم کے 32ویں ٹیسٹ کپتان بن گئے۔
اگست 2018ء میں، وہ ان تینتیس کھلاڑیوں میں سے ایک تھے جنہیں پاکستان کرکٹ بورڈ نے 2018-19ء کے سیزن کے لیے سینٹرل کنٹریکٹ سے نوازا تھا۔
بعد ازاں اسی سیریز میں، جنوبی افریقی اینڈائل فیہلوکوایو کے بارے میں نسل پرستانہ تبصرہ کرنے کے اعتراف کے بعد ان پر چار میچوں کی پابندی عائد کر دی گئی۔
تیسرے سیزن میں کوئٹہ گلیڈی ایٹرز فائنل کے لیے کوالیفائی کرنے میں کامیاب نہیں ہوسکی، بلکہ پہلے ایلیمینیٹر میں پشاور زلمی کے ہاتھوں 1 رن سے شکست کھا گئی۔
انہوں نے پی ایس ایل کے چوتھے سیزن میں ایک بار پھر کوئٹہ گلیڈی ایٹرز کی قیادت کی اور فائنل میچ میں پشاور زلمی کو شکست دے کر پہلی بار ٹورنامنٹ جیتا۔
نومبر 2021ء میں، اسے 2021ء لنکا پریمیئر لیگ کے لیے کھلاڑیوں کے ڈرافٹ کے بعد گال گلیڈی ایٹرز کے لیے کھیلنے کے لیے منتخب کیا گیا۔
سرفراز نومبر 2011ء میں سری لنکا کے خلاف ون ڈے سیریز اور اس کے بعد بنگلہ دیش کے خلاف سیریز اور ایشیا کپ کے لیے بین الاقوامی ٹیم میں واپس آئے۔
انہوں نے اپنے ٹیسٹ میچ کا آغاز 14 جنوری 2010ء کو ہوبارٹ میں آسٹریلیا کے خلاف تیسرے ٹیسٹ میچ میں کیا، کامران اکمل کی جگہ لی گئی جو دوسرے ٹیسٹ میں "غلطی سے بھرپور کارکردگی" کا شکار ہوئے۔
نقحملی بنیادی ڈھانچہ میں نقل و حمل کے لیے ضروری مستقل تنصیبات شامل ہیں، جیسے سڑکیں، آہنراہیں ، فضائی رستے ، آبی رستے ، نہریں ، نلخطوط اور انتہائیہ جات مثلاً ہوائی اڈے، آہنراہی اڈّے ، بس اڈّے، گودامات، شاحنتی انتہائیہ جات ، بازایندھن یابی انبارخانے اور ایندھنی اڈّے) اور بندرگاہیں وغیرہ۔
کہا جاتا ہے کہ آپ نے عروبہ نامی دن کا نام بدل کر جمعہ رکھ دیا جبکہ بعض مورخین کے نزدیک آپ نے یہ نام نہیں رکھا بلکہ اس کا نام جمعہ تب رکھا گیا جب اسلام آیا۔
نرمی رکھو اور صلہ رحمی پر توجہ دو، اپنے وعدہ کو وفا کرو، اپنی دولت کو تجارت کے ذریعے زیادہ کرو، سخاوت بڑھاؤ، کعبے کی عزت اور شرف کو سمجھو، جلدی بہترین خوشخبری آئے گی اور آخری نبی جلد ظہور فرمائیں گے اور یہ خبر موسی اور عیسی بھی لائے تھے۔
گویا مٹی کی تختیاں، پیپرس کے رول اور ہڈیاں جن پر تحریر محفوظ ہے کتاب ہے؛ یہ چمڑے یا جھلی پر بھی ہو سکتی ہے اور کاغذ پر بھی۔
موجودہ دور میں ٹیکنالوجی اور سائنس کی ترقی کی بدولت کتاب صرف کاغذ پر چھپی تحریر ہی نہیں رہی، بلکہ اب کتاب ای بک کرئیٹر انٹرنیٹ اور بک ریڈر کے ذریعے ڈیجیٹل ہو چکی ہے۔
کتب کا معنی ہے چمڑے کے دو ٹکڑوں کو سی کر ایک دوسرے کے ساتھ ملا دینا‘ اور عرف میں اس کا معنی ہے : بعض حروف کو لکھ کر بعض دوسرے حروف کے ساتھ ملانا‘ اور کبھی صرف ان ملائے ہوئے حروف پر بھی کتاب کا اطلاق ہوتا ہے اسی اعتبار سے اللہ کے کلام کو کتاب کہا جاتا ہے اگرچہ وہ لکھا ہوا نہیں ہے‘ قرآن مجید میں ہے : ’’ الم ذَلِكَ الْكِتَابُ‘‘ کتاب اصل میں مصدر
"بہت سے لوگوں کو یہ بات نہیں معلوم ہے کہ مطالعہ سیکھنا کتنا مشکل اور وقت طلب کام ہے، میں نے اپنے 80 سال لگا دیے لیکن پھر بھی یہ نہیں کہہ سکتا ہوں کہ میں صحیح سمت کی جانب ہوں۔
کیونکہ ایک مشعہ اشارے کی رفتار روشنی کی رفتار کے برابر ہوتی ہے اس لیے اس اشارے کا صحیح وقت معلوم ہو جائے تو اس سیارچے تک کا فاصلہ با آسانی معلوم کیا جا سکتا ہے۔
تاہم اب جرمن ریسرچ سنٹر فار جیو سائنسز کی ایک ٹیم کا کہنا ہے کہ سیٹیلائٹ نیویگیشن سے زیادہ بہتر انتباہی نظام وضع کیا جا سکتا ہے۔
‘وہ کہتے ہیں کہ ان معلومات کو زلزلے کا منبع اور شدت معلوم کرنے کے لیے استعمال کیا جا سکتا ہے: ’اس کے بعد آپ سونامی اور لہروں کی اونچائی کی خاصی درستی کے ساتھ پیشن گوئی کر سکتے ہیں۔
لیکن جاپان کے جی پی ایس سٹیشنوں کا جائزہ لینے کے بعد یہ معلوم ہوا ہے کہ اگر انھیں استعمال کیا جاتا تو تین منٹ کے اندر اندر زلزلے کی درست شدت کا اندازہ لگایا جا سکتا تھا۔
یہ نظام وسطی زمینی مدار کے سیارچوں کا ایک جُھرمٹ استعمال کرتا ہے جس میں 24 سے لے کر 32 تک سیارچے شامل ہیں، جو دُرست ریزموجی اِشارات کی ترسیل کرتی ہیں۔
اِس جیسے اور بھی کئی نظامات ہیں جیسے رُوس کا گلوناس، عنقریب آنے والا یورپی گلیلیو مقامگیری نظام، تجویز شدہ چینی کمپاس مقامیابی نظام اور بھارت کا بھارتی سیارچی نظام برائے خطی جہازرانی .
ہنگری میں بڈاپسٹ کی فتح کے بعد سلیمان نے جان زاپولیا کو وہاں حکمران مقرر کیا لیکن اس سے ہنگری میں خانہ جنگی ہوئی جس میں شہنشاہ چارلس کے بھائی آرک بوک فرڈیننڈ نے تخت کا دعوی کیا اور زاپولیا سے جنگ کر کے اس سے یہاں کی حاکمیت چھین لی اور زاپولیا کو ملک سے باہر کر دیا۔
عثمانیوں نے ویانا کا پہلا محاصرہ 1529ء میں سلطان سلیمان قانونی کے عہد میں کیا جب چارلس پنجم جرمنی، اسپین اور آسٹریا کا حکمران تھا اور اس کا بھائی آرک فرڈیننڈ حکومت آسٹریا کے لیے مقرر تھا۔
الک تھا محاصرہ ویانا کے وقت وہ اٹلی میں فرانسس اول ، شاہ فرانس سے جنگ میں مصروف تھا اس لیے ترکوں کے خلاف اپنی فوج نہ بھیج سکا اور آسٹریا کو اپنی فوج پر اکتفا کرنا پڑا محاصرہ 27 ستمبر سے 14 اکتوبر تک جاری رہا، مگر ترک اسے فتح نہ کر سکے کریسی نے لکھا محاصرہ کی ناکامی کی وجہ موسم کی شدت جس کے ترک عادی نہ تھے اور دوسرا ینی چری کی شرکسی تھی جو موسم میں حوصلہ چھوڑ بیٹھے، یہ یورپ کے دروازے پر پہلی دستک تھی جو ناکام ثابت ہوئی، چنانچہ سلیمان نے محاصرہ اٹھا لیا اور واپس چلے گئے،
ابتدا میں اہل ویانا نے اپنی تمام ممکن کوششیں کر کے زیادہ سے زیادہ فوج اکٹھی کی اور ہر دسویں شخص کو فوجی خدمت کے لیے طلب کیا گیا اور ہمسایہ ریاستوں سے بھی فوجی امداد طلب کی گئی۔
اسے مضبوط بنانے کے لیے فصیل کے قریب واقع تمام مکانات گرا دیے گئے اور کمزور اور ناقابل مرمت مقامات پر خندق کھود کر اس کے گرد ایک مضبوط باڑھ قائم کر دی گئی۔
دفاع کو مزید تقویت پہنچانے کے لیے شہر کے تمام نواحی علاقے تباہ کر دیے گئے تاکہ محاصرہ کرنے والی ترک فوج گرد و نواح سے کوئی فائدہ نہ اٹھا سکے۔
ویانا پہنچنے سے قبل راستے میں بارش اور راستوں کی خرابی کے باعث ترک اپنی تمام بھاری توپیں چھوڑ آئے تھے اس لیے اب وہ شہر پر گولہ باری نہیں کر سکتے تھے۔
تاہم انہوں نے شہر پر قبضے کی بھرپور کوششیں کیں لیکن اہل شہر نے شجاعت و بہادری سے تمام حملوں کا بھرپور مقابلہ کیا اور ترک شہر میں داخل نہ ہو سکے۔
تین دن بعد حتمی حملے کا فیصلہ ہوا اور کامیابی کی صورت میں انعامات و اکرامات کی بارش کا اعلان کیا گیا اور ینی چری اور دیگر ترک دستے شہر پر آخری وار کے لیے آگے بڑھے لیکن پوری قوت سے کیا گیا یہ حملہ بھی ناکام رہا اور سلیمان کو بالآخر 14 اکتوبر 1529ء کو شہر کا محاصرہ اٹھانا پڑا اور ترک فوج نامراد واپس لوٹ آئی۔
محاصرہ ویانا سے مراد عثمانی ترکوں کی جانب سے آسٹریا کے دار الحکومت ویانا کے وہ دو محاصرے ہیں جو 1529ء اور 1683ء میں کیے گئے لیکن ترک شہر کو حاصل کرنے میں ناکام رہے اور نہ صرف پورا وسطی یورپ ترک مسلم افواج کے زیر نگیں نہ آسکا بلکہ محاصرہ ویانا کی ناکامی سلطنت عثمانیہ کے زوال کا پیش خیمہ بھی ثابت ہوئی۔
یہ محاصرے یورپ کی مسیحی تاریخ میں بہت اہمیت رکھتے ہیں کیونکہ جس طرح بلاط الشہداء میں شکست سے مغربی یورپ میں مسلم پیش قدمی رک گئے بالکل اسی طرح محاصرہ ویانا میں ناکامیاں وسطی یورپ میں مسلم پیش رفت کو روکنے کا باعث بنیں۔
دونوں جنگیں مسیحی یورپ کی تاریخ میں انتہائی اہمیت کی حامل ہیں کیونکہ اس کے نتیجے میں اس امر کا فیصلہ ہوا کہ یورپ کا مستقبل مسیحیت ہوگا اسلام نہیں۔
پہلے محاصرے کی ناکامی کی وجہ اہلیان ویانا کی بے مثال شجاعت اور بہادری اور موسم کی خرابی تھی جبکہ دوسرے محاصرے کی ناکامی کی وجہ ترک صدر اعظم قرہ مصطفٰی پاشا کی نا اہلی تھی جس کے باعث ترکوں کو جنگ میں بد ترین شکست ہوئی۔
ناکامی کی ایک اہم ترین وجہ یہ تھی کہ ترک افواج ایک طویل عرصے سے بر سر پیکار تھیں اور ویانا تک پہنچنے کے لیے انہیں طویل سفر طے کرنا پڑا تھا اور محصورین کی بھرپور شجاعت نے ان کے رہے سہے حوصلے بھی پست کر دیے اور بالآخر سلیمان کو محاصرے کو مزید طول نہ دینے کا فیصلہ کر کے اٹھانے کا فیصلہ کرنا پڑا۔
آسٹریا کی بھرپور کوششوں کے باوجود سلیمان قانونی نے 27 ستمبر 1529ء ویانا کا محاصرہ کر لیا اور عظیم شکر کے ہزار ہا خیمے شہر کے باہر نصب کر دیے گئے۔
محاصرے کے لیے 2 لاکھ عثمانی فوجی شہر کے باہر موجود تھے جبکہ دریائے ڈینیوب کی جانب 400 ترک جہاز بھی شہر کے گرد حصار ڈالے ہوئے تھے۔
محاصرہ اٹھانے کی ایک وجہ سرد موسم کا قریب آ جانا تھا کیونکہ سردی و برف باری میں محاصرے کا جاری رکھ پانا بالکل ممکن نہ تھا اور سلیمان موسم کی خرابی سے قبل دارالحکومت واپسی چاہتا تھا۔
اور اس کی بنیاد وہی تصویری حروف تھے جو سمیرنے ایجاد کیے جب تصاویر کے بنانے میں زیادہ دقت محسوس ہوئی تو ان کو مختصر کر لیا گیا اور اسی عمل میں تصویر کی جگہ صرف کیل اورتیر نما نشان رہ گئے۔
شام، ایران اور عراق سے میخی رسم الخط میں لکھے گئے نوشتہ، کتبے وغیرہ بہت بڑی تعداد میں برآمد ہوئے ہیں بلکہ کئی کتب بھی دریافت ہوئی ہیں۔
جب میسوپوٹیمیا کے آثار قدیمہ سے ”اشوربنی پال کی لائبریری“ دریافت ہوئی تو اس سے ملنے والی لغات اور گرائمر کی تختیوں سے اس رسم الخط کو سمجھنے میں بہت مدد ملی۔
ابتداءمیں خطِ میخی یعنی سمیری اورعکادی زبانوں کے تقریباً دو ہزار نشانات ہوتے تھے جو بعد میں بابلیوں اور آشوریوں کی آمد پر گھٹ کر تقریباً آٹھ سو رہ گئے جن میں سے چھ سو نشانات علامتی تھے اورڈیڑھ دو سو نشانات سلیبیتھے جو مستقل استعمال ہوتے تھے۔
2500 ق م میں سمیر کے جنوب میں آباد قبائل اپنے بادشاہ سارگون اول کی رہنمائی میں سمیر پر حملہ آور ہوئے تو انہوں نے ایک نئی سلطنت کی بنیاد ڈالی جو ”عکاد“ یا اکاد کے نام سے مشہور ہوئی۔
’‘اہلِ عکاد“ یوں تو سامی زبان بولتے تھے جو آرامی، عبرانی اور عربی وغیرہ سے کافی مماثلت رکھتی تھی لیکن لکھنے کے لیے انہوں نے سمیریوں کا میخی رسم الخط اپنایا۔
عکادیوں ہی کے دور میں عیلامی قوم نے اپنایا، عکادیوں کے بعد بابلی پھر کسدی پھر آشوری اقوام نے میخی خط کو اپنایا اور اپنے علوم اسی خط میں تبدیل کردیے 2000ق م میں حُرین اور پھر 1700 ق م میں اناطولیہ کی حطی قوم 1400ق م میں شام کے علاقہ یوگریٹک کی قوم اور 600 ق م میں عراق و فلسطین کو فتح کرنے والی قدیم فارس کی قوم جب میسوپوٹیمیا میں عروج و زوال سے گزری انہوں نے بھی میخی خط کو ترجیح دی۔
چنانچہ تین ہزار سالوں تک اس خطہ میں میخی رسم الخط کو بین الاقوامی خط کی حیثیت حاصل رہی یہی نہیں ہزاروں برس بعد آرمینیا کی یوراٹین قوم نے بھی اس خط کو اپنایا۔
جس طرح ہم پروٹوسیمیٹک کو تحریر کے لحاظ سے تمام سامی زبانوں کی ماں کہتے ہیں اسی طرح عکادی زبان بولی کے لحاظ موجودہ سامی زبانوں کی ماں تھی۔
اس بات کا اندازہ آپ اوپر باکس میں دی ہوئی بابلیوں کی داستانِ تخلیق ”عنوما علیش“ کی ابتدائی چار سطحروں سے کر سکتے ہیں، جس میں عکادی زبان کے کئی الفاظ ایسے ہیں جو آج بھی سامی زبانوں یعنی یوگریٹک، فونیقی، آرامی، عبرانی، عربی اور اردو میں موجود ہیں۔
جب میسوپوٹیمیا سے میخی خط کے کتبہ برآمد ہوئے تو ماہرین اس الجھن میں مبتلا تھے کہ ایسی تحریروں کو کیونکر سمجھا جائے، جو چار ہزار سال پرانی ہے اور پڑھنے اور سمجھنے والا روئے زمین پر ایک شخص بھی زندہ سلامت نہ تھا۔
کئی قسم کے اكسائڈوں یا ، واصر ) اور آكسيجن والے بہت سے نمک ، كلوریٹ، پرمیگنیٹ اور دو لونید ) کو گرم کرنے سے آكسيجن حاصل ہو سکتا ہے۔
اس کے بعد اسے ایتھیلین گلائکول میں تبدیل کیا جاتا ہے، جس کا استعمال بہت سے مصنوعات جیسے ضد منجمد اور پالی ایسٹر بنانے کے لیے کیا جاتا ہے اور منسوج میں تبدیل کیا جا سکتا ہے)۔
آکسیجن علاج کا استعمال نفخ ، نمونیے ، دل کے کچھ مسائل، اور کسی بھی بیماری کے لیے کیا جاتا ہے جو کسی شخص کے لیے آکسیجن لینا مشکل بناتی ہے۔
اوزون برقناطیسی طیف کے بالائے بنفشی کے حصے میں بہت زیادہ تابکاری جذب کرتا ہے اور اس لیے اوپری فضاء میں اوزون کی تہہ زمین کو تابکاری سے بچاتا ہے۔
چھ سال تک ان کے درمیان میں دوستی رہی لیکن مدھو بالا کے والد عطاء اللہ خان گنڈہ پور کو ان کی دوستی پسند نہیں آئی اور یہ حسین جوڑی ٹوٹ گئی۔
مدھو بالا کی خوبصورتی اور زندگی کا موازنہ ہالی ووڈ کی اداکارہ مارلن منرو سے کیاجاتا ہے، اسی وجہ سے انھیں انڈین سینما کی وینس اور بالی ووڈ کی مارلن منرو کہاجاتا ہے۔
مدھو بالا 1950ء سے 1960ء کے عشرے کی انتہائی خوبصورت اور ہمہ جہت خوبیوں سے مالا مال اداکارہ تھیں مدھو بالا نے اپنی فلمی زندگی کا سفر 9 سال کی عمر سے شروع کیا تھا۔
1950ء کے عشرے میں وہ سب سے زیادہ مقبول اور معاوضہ لینے والی اداکارہ تھیں ، مدھو بالا نے دو دہائیوں کے فلمی سفر میں 73 بالی ووڈ فلموں میں کام کیا ۔
علمائے اسلام کا اگرچہ فیصلہ ہے کہ قرآن مجید کے بعد پہلا مرتبہ صحیح بخاری کا ہے اور پھر صحیح مسلم کا، جس سے صحیح مسلم کے جامع امام مسلم کی عظمت کا کافی اندازہ ہو جاتا ہے لیکن بعض علما کا خیال یہ بھی ہے کہ صحیح مسلم کا درجہ اگر صحیح بخاری سے بلند نہیں تو مساوی ضرور ہے کیونکہ صحیح مسلم کی احادیث کافی تحقیقات کے بعد جمع کی گئی ہیں اور بعض اعتبارات سے تحقیقات میں حضرت امام مسلم کا درجہ امام بخاری سے بڑھا ہوا ہے۔
بہر نوع حضرت امام مسلم کا پایہ محدثین کرام میں اس قدر بلند ہے کہ اس درجہ پر امام بخاری کے سوا کوئی دوسرا محدث نہیں پہنچا اور ان کی کتاب صحیح مسلم اس قدر بلند پایہ کتاب ہے کہ صحیح بخاری کے سوا کوئی کتاب اس کے سامنے نہیں رکھی جا سکتی۔
حضرت امام نووی شارح صحیح مسلم لکھتے ہیں کہ حضرت امام مسلم 206ھ میں پیدا ہوئے، 55 سال کی عمر پائی اور 24 رجب 261ھ کو اتوار کے دن رات کو وفات پائی اور پیر کے دن پینیشاپور میں نصر آباد قبرستان میں دفن ہوئے۔